Անհայտ հանգամանքներում օլիմպիական մարզադաշտից անհետանում է նշված խաղերի գլխավոր դրոշը, որն այդպես էլ չեն գտնում: 1997 թվականին, այսինքն` դրանից 77 տարի անց, ԱՄՆ-ի օլիմպիական կոմիտեի կազմակերպած ճաշկերույթից հետո, լրագրողները 1920 թ. օլիմպիադային մասնակցած և ողջ մնացած միակ մասնակցին հիշեցնում են անհետացած դրոշի մասին և նշում, որ ՄՕԿ-ն այդպես էլ չգտավ այն: «Այդ հարցում ես ձեզ կարող եմ օգնել,– ասում է Փրիստը,– դրոշն իմ ճամպրուկում է»: Պարզվում է, որ խաղերի վերջում թիմակից Դյուկ Կահանամոկուի դրդմամբ նա բարձրանում է ձողի վրա և գողանում օլիմպիական դրոշը: 77 տարի այն պահվել է նրա ճամպրուկում: